సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
Vithika Sheru: భీమవరం పాప ఇక్కడ వరకూ రావడమే గ్రేటూ.. టోటల్ డ్యామేజ్!
Bigg Boss Telugu Elimination: ఆదివారం నాటి ఎపిసోడ్‌లో వితికా షెరు ఎలిమినేట్ అయ్యింది..  13 వారాల పాటు భర్త వరుణ్‌తో కలిసి గేమ్ ఆడిన వితికా బిగ్ బాస్ బంధానికి బ్రేక్ పడటానికి కారణాలేమిటి? ఎక్కడ తేడా కొట్టింది?
Samayam Telugu | Updated:
Oct 21, 2019, 01:14PM IST
బిగ్ బాస్ ఇదో మంచి ప్లాట్ ఫామ్. వాడుకున్నోళ్లకు వాడుకున్నంత.. ఆడుకున్నోళ్లకు ఆడుకున్నంత. అవకాశాలు లేక అడ్రస్ లేని వాళ్లకు కేరాఫ్ అడ్రస్‌గా ఎలాగైతే మారుతుందో.. కాస్తో కూస్తో పాపులారిటీ ఉన్న వాళ్లని అధ:పాతాళానికి నెట్టేస్తుందన్నది కూడా అంతే నిజం. సీజన్ 1లో అర్చన, సీజన్ 2లో తేజస్విలకు రెమ్యూనరేషన్ పరంగా బిగ్ బాస్ హెల్ప్ అయినప్పటికీ షో ముగిసిన తరువాత వాళ్లకు కొత్తగా ఒరిగిందేమీ లేకపోగా.. ఉన్న ఇమేజ్ కాస్తా డ్యామేజ్ అయ్యిందనే చెప్పాలి. కేరింత, ఐస్ క్రీమ్ అంటూ ప్రేక్షకుల్ని అలరించిన తేజస్వి అయితే అడ్రస్ లేకుండా పోయింది.
ఇప్పుడు ఈ ముచ్చట ఎందుకుచర్చకొచ్చిందంటే.. బిగ్ బాస్ సీజన్ 3 నుండి 13 వారంలో వరుణ్ వైఫ్ వితికా ఎలిమినేట్ అయ్యింది. ఆమె ఈ షోకి రావడం వల్ల వచ్చిన ఇమేజ్ సంగతి పక్కనపెడితే డ్యామేజ్ కూడా అదే రేంజ్‌లో ఉంది. బిగ్ బాస్‌లో మొట్టమొదటి కపుల్‌గా ఎంట్రీ ఇచ్చిన వరుణ్-వితికాల జంట సీజన్‌ 3లో జంటగా వచ్చి జంటగా బిగ్ బాస్ ఆట ఆడి ప్రేక్షకుల్ని 91 రోజుల పాటు అలరించారు. అయితే వరుణ్-వితికాల బిగ్ బాస్ బంధానికి ఆదివారం నాటితో బ్రేక్ పడింది.
Read Also: వితిక ఔట్.. గట్టిగా హత్తుకుని ఏడ్చేసిన వరుణ్ సందేశ్
13 వారం నామినేషన్స్‌కి ఇంటి సభ్యులందరూ వెళ్లగా.. వితికా షెరు ఆటకట్టిస్తూ హౌస్ నుండి బయటకు పంపారు. నామినేషన్స్ సందర్భంగా శివజ్యోతి కొట్టిన దెబ్బకు బిగ్ బాస్ నుండి బయటకొచ్చిపడింది వితికా. నామినేషన్స్ అప్పుడు వరుణ్.. తన భార్య వితికాను సేవ్ చేసే ప్రయత్నాన్ని అడ్డుకుని అందరూ నేమినేషన్స్‌కి వెళ్లేలా చేసిన శివజ్యోతి తన పంతాన్ని నెరవేర్చుకుంది.
వితికా ఇన్నిరోజులు హౌస్‌లో ఉండటమే ఎక్కువా..?
‘జంటగా బిగ్ బాస్ హౌస్‌కి వెళ్తున్నారు. ఆట మాత్రం ఒంటిరిగానే ఆడాలి?’.. ఇదీ వితికా, వరుణ్‌లను బిగ్ బాస్ హౌస్‌లోకి పంపించేటప్పుడు హోస్ట్ నాగార్జున చెప్పిన మాట. అయితే ఈ జంట 90 రోజుల పాటు బిగ్ బాస్ ఆటను జంటగానే ఆడారు తప్ప ఎవరి ఆట వాళ్లు ఆడిన సందర్భాలు లేవు. ఒకరికోసం ఒకరు త్యాగాలు చేసుకుంటూనే కనిపించారు. రాహుల్-పునర్నవి కోసం త్యాగం చేయడం.. బాబా భాస్కర్-శ్రీముఖి కోసం త్యాగం చేయడం.. అలీ-శివజ్యోతి కోసం త్యాగం చేయగాలేనిది భర్త కోసం భార్య, భార్య కోసం భర్త త్యాగం చేయడంలో తప్పేం లేకపోవచ్చు.
Read Also: రాహుల్‌పై వితికా షాకింగ్ కామెంట్స్.. అవకాశవాది అంటూ.!
అయితే ఆడియన్స్ పాయింట్ ఆఫ్ వ్యూలో మాత్రం ఎవరి ఆట వాళ్లు ఆడుకుంటేనే మంచిదనే అభిప్రాయం ఉంటుంది. ఒకరి కోసం ఒకరు త్యాగం చేసుకుని గ్రూప్‌గా ఏర్పడి ఆట బాగా ఆడేవాళ్లను నామినేట్ చేయడం వల్ల మంచి కంటెస్టెంట్స్‌ని మిస్ అయ్యాం అనే అభిప్రాయం ప్రేక్షకులకు కలుగుతుంది. వాస్తవానికి వరుణ్ సందేశ్ ఉన్నందుకే వితికాను ఇన్నిరోజుల పాటు బిగ్ బాస్ ఉంచారనేది తప్పక ఒప్పుకోవాల్సిందే. లేదంటే హిమజ, రోహిణి, రవిక్రిష్ణ, అషు రెడ్డి మాదిరి ఎప్పుడో ఎలిమినేట్ కావాల్సిందే.
ఈ షో వితికా షెరు లైఫ్‌లో పెద్ద అచీమ్‌మెంట్ అయినప్పటికీ తొలివారం ఆమె ఆటపై విమర్శలు తలెత్తాయి. ఆమెలో బిగ్ బాస్ విన్నర్ అయ్యే మెటీరియల్ కాదని తొలి నుండి వినిపిస్తున్న మాట. ముఖ్యంగా వరుణ్‌ని డ్యామినేట్ చేయడం.. తన ఆట తను ఆడకుండా వరుణ్‌కి గేమ్ ప్లాన్ చెప్పడం. వరుణ్ కెప్టెన్ అయితే వితికా పెత్తనం చెలాయించి అతన్ని ఫ్రూట్‌ని చేసి ఆడించడం విమర్శలకు తావిచ్చింది. ఇక వరుణ్ చాలా వరకూ మిస్టర్ కూల్‌గానే ఉన్నప్పటికీ.. టెంపర్ చూపించిన ప్రతి సందర్భంరానికి కారణం వితికానే అయ్యింది. మహేష్, రాహుల్, అలీలతో గొడవలకు సైతం వితికానే కారణం అయ్యింది.
Read Also: పోల్ రిజల్ట్: వితికా ఆటకట్.. భీమవరానికి టిక్కెట్ రెడీ
ఇక ఉన్నది ఉన్నట్టు మొహం మీద మాట్లాడకుండా వాళ్ల వెనుకు మాట్లాడటం. వాళ్ల ముందు ఒకలా.. తరువాత ఒకలా నెరేట్ చేసి చెప్పడం.. అలాగే టాస్క్‌లు, నామినేషన్స్ అప్పుడు గ్రూప్‌లు కట్టి ఎలాగోలా ఎస్కేప్ అయ్యిది. ఇక బ్యాటిల్ ఆఫ్ మెడాలియిన్ టాస్క్‌లో బాబా భాస్కర్‌ని బోల్తా కొట్టించి అడ్డదారిల మెడాలియన్ విన్ కావడంపై కూడా పలు విమర్శులు వచ్చాయి.
ఇవన్నీ కాకుండా వితికా తప్పుగా గేమ్ ఆడుతున్న సందర్భంలో వరుణ్ ఆమె తప్పుని తప్పు అని చెప్పి ఆమె ఇమేజ్‌ని ఒక రకంగా డ్యామేజ్ చేశాడనే చెప్పాలి. పలు సందర్భాల్లో వరుణ్ మంచోడు.. వితికా చెడ్డది అని ప్రేక్షకుల బుర్రల్లో నాటుకుపోయేలా చేశారు. ‘భార్య అంటే సహనంతో ఉండాలి.. అంతే తప్ప భర్త ఆవేశాన్ని రెట్టింపుచేసి గొడవను పెద్దది చేసేదిగా ఉండకూడదని’ బాబా భాస్కర్ చెప్పినట్టుగా వితికా చిన్నదానికి పెద్దదానికి గొడవపెట్టుకోవడం ఆడియన్స్‌లో నెగిటివ్ అభిప్రాయం ఏర్పడింది. మొత్తానికి భర్తతో కలిసి బిగ్ బాస్ హౌస్‌లోకి వచ్చిన ఈ భార్య బిగ్ బాస్ జర్నీ ప్రేక్షకులకు ఓ కొత్త అనుభూతిని కలిగించింది కాని.. వితికాను విజేతను చేయలేకపోయింది.